Για το www.vipsubs.gr.
Μετάφραση, επιμέλεια: g_poli
www.subs4free.info
Ανάγνωση των τελευταίων ειδήσεων απ' τον Λοχαγό Τζέφερσον Κάϊλ Κιντ
ΓΟΥΪΤΣΙΤΑ ΦΟΛΣ ΒΟΡΕΙΟ ΤΕΞΑΣ, 1870
Καλησπέρα σας, κυρίες και κύριοι.
Χαίρομαι που βρίσκομαι και πάλι μαζί σας.
Είμαι ο Λοχαγός Τζέφερσον Κάιλ Κιντ...
και είμαι εδώ για να σας πω ειδήσεις απ' τον κόσμο.
Ξέρω πως η ζωή εδώ σημαίνει δουλειά απ' το πρωί ως το βράδυ.
Δεν έχετε χρόνο να διαβάσετε εφημερίδες, σωστά;
Θα το κάνω εγώ για σας, λοιπόν.
Και ίσως απόψε...
αποδράσουμε απ' τα προβλήματά μας...
και μάθουμε για τις μεγάλες αλλαγές που συμβαίνουν.
Ξεκινάμε με τις τοπικές. Η Houston Telegraph...
την 1η Φεβρουαρίου λέει:
"Η επιδημία μηνιγγίτιδας..."
"συνεχίζει να εξαπλώνεται αδιάκοπα..."
"σε όλο το Πανχάντλ και την περιοχή του βόρειου Τέξας."
"Μέχρι στιγμής έχει κοστίσει τη ζωή..."
"σε 97 ανθρώπους μέσα σε 2 μήνες."
Στα πολιτικά νέα, η Dallas Herald γράφει...
για τους εκπροσώπους της πολιτείας του Τέξας στην Ουάσινγκτον...
Σταμάτα!
Δε θα σε πειράξω.
Μη δαγκώνεις!
Ποια είσαι;
Έχεις κάποιο όνομα;
Σπίτι.
Θέλω να πάω σπίτι.
Δεν καταλαβαίνω.
Δε μιλάω Κάϊοουα.
Έλα.
Μη φοβάσαι.
Έλα.
Δε γίνεται να μείνεις εδώ.
Δώσε μου το χέρι σου.
Αυτά είναι έγγραφα της υπηρεσίας Ινδιάνων.
"Γιοχάνα Λίονμπεργκερ."
Έτσι σε λένε; Γιοχάνα;
Έχεις χαρτιά;
- Που υπηρέτησες, Λοχαγέ; - Τρίτο Σύνταγμα Πεζικού του Τέξας.
Παραδόθηκα στο Γκάλβεστον στις 26 Μαΐου 1865.
- Έχεις όπλο πάνω σου; - Όχι.
Σκάγια για πουλιά μόνο.
Εδώ λέει ότι είσαι απ' το Σαν Αντόνιο.
- Τι δουλειά έχεις εδώ πέρα; - Μεταφέρω τα νέα από πόλη σε πόλη.
Πήγαινα προς το Ρεντ Ρίβερ και είδα αυτόν.
Νομίζω ότι συνόδευε αυτό το κορίτσι για τις Ομοσπονδιακές Αρχές.
Φαίνεται ότι την είχαν οι Ινδιάνοι.
Βρήκα τα χαρτιά της.
- Εντάξει. - Τι να κάνω με το παιδί;
Φερ' τη στο Ρεντ Ρίβερ. Θα την αναλάβουν εκεί.
Άρα, σε βρήκε ο στρατός πριν 3 βδομάδες...
όταν έδιωξαν τους Κάϊοουα απ' την κομητεία Μόνταγκ.
Ζούσες μαζί τους από τότε που σε απήγαγαν...
όταν επιτέθηκαν στην οικογένειά σου στο Χιλ Κάντρι...
πριν 6 χρόνια.
Θεέ και Κύριε.
"Η μητέρα, ο πατέρας και η αδερφή της..."
Απεβίωσαν.
Όμως έχεις μια θεία κι έναν θείο...
που ζουν ακόμα εκεί.
Κοντά στο Κάστροβιλ.
Εκεί σε πήγαιναν, λοιπόν.
Ξέρω το Κάστροβιλ.
Ζούσα εκεί κοντά πριν τον πόλεμο.
Έχει πολλούς Γερμανούς εκεί.
Μιλάς Γερμανικά;
Η οικογένειά σου...
Θυμάσαι την οικογένειά σου;
Αύριο θα βρούμε κάποιον να σε πάει σπίτι σου.
Έλα.
Συγγνώμη. Έχω ένα παιδί που χάθηκε.
Έχω θέμα μ' ένα παιδί.
Έχω ένα παιδί που χάθηκε.
Ευχαριστώ.
- Τι θέλετε; - Να δω τον υπεύθυνο των Ινδιάνων.
Είναι βόρεια του Ρεντ, στον καταυλισμό.
Βρήκα αυτό το παιδί...
και ο Υπολοχαγός που περιπολούσε στην περιοχή...
είπε να τη φέρω σε σας.
- Και τι θες να κάνω εγώ; - Πρέπει να γυρίσει σπίτι της.
Ο υπεύθυνος θα γυρίσει σε 3 μήνες.
Οι χαμένοι είναι δική του αρμοδιότητα.
- Μάλλον, θα την πας εσύ. - Δε μπορώ.
Δουλεύω και ταξιδεύω από πόλη σε πόλη.
Δε μπορώ.
Άκου, φίλε. Περίμενε τον αρμόδιο ή πήγαινέ τη εσύ.
Εσύ αποφασίζεις.
Αν έχεις την καλοσύνη τώρα.
Ο επόμενος.
- Χαίρομαι που σε βλέπω, Λοχαγέ. - Γεια σου, φίλε μου.
Μπορώ να μιλήσω λίγο σε σένα και στην κα Μπούντλιν;
Φυσικά.
Τρεις μήνες, ε;
- Και τι θα κάνεις; - Θα περιμένουμε τον αρμόδιο.
Λίγο αγριεμένη φαίνεται.
Όχι, φοβάται.
Πρόσεχε, αγάπη μου.
Μην πλησιάζεις πολύ.
Άκου, παιδί μου. Εγώ έχω δουλειά.
Εσύ θα μείνεις εδώ μ' αυτούς τους καλούς ανθρώπους.
Είναι φίλοι. Φίλοι.
Κατάλαβες;
Δεν καταλαβαίνει λέξη, ε;
Ευχαριστώ πολύ.
Ξεκινάμε με τα τοπικά νέα απ' την Carthage Banner.
"Το ποταμόπλοιο Ρεντ Ρίβερ Φέρι βυθίστηκε..."
"κοντά στο Τίμπερς."
"Τα νερά είναι ακόμα πολύ ψηλά για διέλευση..."
"και η περιοχή του Ελμ Κρικ έχει πλημμυρίσει τελείως."
Οι στρατιώτες των Γιάνκηδων είναι πολύ αριστοκράτες για να λερωθούν.
Αυτό φταίει.
Η Clifton Record...
γράφει ότι έρχονται μεγάλες αλλαγές στην περιοχή...
που θα επηρεάσουν τα ταξίδια.
Στην πρώτη σελίδα λέει:
"Η Επιτροπή Σιδηροδρόμων αποφάσισε σήμερα..."
"οι γραμμές του Μιζούρι, Φορτ Έσκορτ και Γκουλφ...
"να συγχωνευτούν σε μια νέα γραμμή..."
"που θα ξεκινά απ' τα σύνορα του Κάνσας..."
"και θα φτάνει μέχρι το Γκάλβεστον του Τέξας."
"Θα είναι ο πρώτος σιδηρόδρομος..."
"που θα διασχίζει την περιοχή των Ινδιάνων."
Πολιτικές ειδήσεις τώρα.
"Ο Πρόεδρος Οδυσσέας Σ. Γκραντ..."
Στο διάολο να πάει αυτός! Είναι χασάπης!
"διέταξε..."
"διέταξε το νομοθετικό σώμα του Τέξας..."
"να αποδεχτεί τις τροπολογίες 13, 14 και 15..."
"του Συντάγματος των Ηνωμένων Πολιτειών..."
"πριν συζητήσει οποιαδήποτε επανένταξη στην Ένωση".
"Οι τροπολογίες περιλαμβάνουν την κατάργηση της δουλείας..."
Όχι κατάργηση! Ποτέ!
"την παροχή στους πρώην σκλάβους..."
του δικαιώματος ψήφου και την αποπληρωμή των πολεμικών μας χρεών."
Εγώ λέω όχι.
Πρώτα το Τέξας και να πάνε στο διάολο οι τροπολογίες.
Δεν θα σκοτώνομαι εγώ στη δουλειά...
για κάποιον πλούσιο Γιάνκη.
- Προσέχετε τι λέτε. - Εσείς να προσέχετε!
Τι θέλετε εδώ;
Αντί ν' ασχοληθούν με τους Ινδι- άνους και να φτιάξουν τους δρόμους...
το μόνο που κάνουν είναι να δέρνουν τους Νότιους!
Εντάξει, σ' ακούσαμε.
Σ' ακούσαμε.
Οι Βόρειοι δε βοηθάνε και πολύ...
και ζητάνε πολλά για αντάλλαγμα.
Όλοι πονάμε.
Όλοι μας.
Αλλά νομίζω ότι κι εμείς έχουμε ρόλο σ' όλο αυτό.
Υπάρχουν πιο σοβαρά θέματα απ' τη βροχή, τους Ινδιάνους...
και τους Βόρειους που δε φτιάχνουν τους δρόμους.
Το είδα ερχόμενος απ' το Γουίτσιτα Φολς.
Όλοι πονάμε.
Οι καιροί είναι δύσκολοι.
- Είμαστε υπόχρεοι. - Ευχαριστούμε πολύ.
- Ευχαριστώ για την προσοχή σας. - Συγγνώμη.
Εξαφανίστηκε.
Πιτσιρίκα! Πού είσαι;
Της έλεγα ένα τραγούδι και μόλις γύρισα την πλάτη, εξαφανίστηκε.
Δεν πήρε τα άλογα.
- Δε θα πήγε μακριά. - Μπορεί να είναι οπουδήποτε στο δάσος.
Πιτσιρίκα;
Μην κρύβεσαι.
- Έχει ένα ποτάμι εκεί κάτω. - Έρχομαι.
Μικρή, πού είσαι;
- Πρέπει να χωριστούμε! - Εντάξει, Λοχαγέ.
Περιμένετε!
Περιμένετέ με!
Μη φεύγετε!
Μη μ' αφήνετε!
Γυρίστε πίσω!
- Όχι! - Μη μ' αφήνετε!
Γιοχάνα, μη! Είναι επικίνδυνο!
- Θα πέσεις! - Μη φεύγετε!
Κάνε πίσω! Γιοχάνα!
Πέσε κάτω!
Εγώ είμαι! Η κόρη του Γυριστού Νερού και της Τρίστικτης.
Γυρίστε πίσω!
Βαλ' τη στο κρεβάτι.
Είναι μούσκεμα.
Το ήξερα ότι αυτό το παιδί είναι μπελάς.
Γιατί να το σκάσει έτσι;
Το είπα ότι είναι άγρια, δεν το είπα;
Σε παρακαλώ, κ. Μπούντλιν.
Είναι η αλήθεια. Αρκεί να τη δεις και θα καταλάβεις.
Αυτό το παιδί είναι καταραμένο.
Λοχαγέ, τι θα κάνεις τώρα;
Θα την πάρω μαζί μου.
Εγώ τη βρήκα, εγώ θα την κρατήσω.
Είσαι σίγουρος;
Το Κάστροβιλ είναι 650 χιλιόμετρα μακριά.
Οι δρόμοι έχουν αλλάξει από τότε που ζούσες εκεί.
Το κοριτσάκι έχει χαθεί.
Πρέπει να γυρίσει σπίτι του.
Ευχαριστώ πολύ που την προσέχετε. Θα γυρίσω αμέσως.
Έχω καιρό να το χρησιμοποιήσω αλλά δουλεύει μια χαρά.
- Έχεις όπλο; - Μια καραμπίνα για πουλιά.
Κράτησα το δικό μου απ' το Παλμίτο.
Θα το χρειαστείς περισσότερο απ' ότι εγώ.
Έχει και 20 σφαίρες.
- Θα στο επιστρέψω. - Δε χρειάζεται.
Λοχαγέ, γιατί το κάνεις αυτό;
Γιοχάνα, έλα τώρα.
Βάλε και το άλλο μανίκι.
Ορίστε. Δεν είσαι πιο όμορφη τώρα;
Εμένα δε με νοιάζει τι φοράς.
Θα ταξιδεύουμε σ' αυτόν τον δρόμο 6 μέρες...
μέχρι να φτάσουμε στο Ντάλλας.
Μέχρι να περάσουμε το κεντρικό Τέξας και να φτάσουμε στο Χιλ Κάντρι...
θα πάρει κάμποσες βδομάδες.
Πρέπει να σταματάμε και να διαβάζουμε τα νέα φυσικά.
Να βγάλουμε λεφτά για το ταξίδι.
Να 'χουμε το νου μας και για μπελάδες.
Οι άποικοι σκοτώνουν τους Ινδιάνους για ν' αρπάξουν τη γη τους...
και οι Ινδιάνοι σκοτώνουν τους άποικους επειδή τους την άρπαξαν.
Μάλλον, θα τα ξέρεις αυτά.
Είμαι ο Λοχαγός Κιντ, παρεμπιπτόντως.
Λοχαγός. Λοχαγός.
Εσύ είσαι η Γιοχάνα. Εσύ, Γιοχάνα.
Χάρηκα που σε γνώρισα. Μην έχεις αμφιβολία.
Αυτό είναι μπέικον. Θα φτιάξω λίγο.
Ένα "παρακαλώ" δε θα έβλαπτε.
Έτσι γίνεται συνήθως.
Αυτό είναι καφές.
Ζόρικο πράγμα ο καφές, ε;
Είναι μια ιδιαίτερη γεύση.
Αυτό είναι ζάχαρη.
Περισσότερο του γούστου σου, ε;
Με το μαλακό.
Φτάνει τώρα. Φτάνει.
Βλέπεις αυτές τις λέξεις που είναι γραμμένες στη σειρά;
Αν τις βάλεις όλες μαζί φτιάχνουν μια ιστορία.
Ιστορία.
Ιστορίες.
Συνέχισε.
Αυτή είναι η γυναίκα μου.
Είναι στο Σαν Αντόνιο.
Πάω να φέρω κι άλλο νερό.
Κυρία Γκάνετ.
Γεια σου, Κιντ.
Δική σου;
Σε πλήρωσαν να την πας σπίτι...
ή το κάνεις απ' την καλή σου την καρδιά;
Δε με πλήρωσαν. Απλώς, ξέρω το δρόμο.
Θα πάρω, όμως, δυο δωμάτια αν έχεις.
Έχω.
Ευχαριστώ.
Όχι, δεν τρώμε με τα χέρια.
Το βλέπεις αυτό; Είναι κουτάλι.
Μ' αυτό τρώμε. Με το κουτάλι.
Και δεν τραγουδάμε.
Δεν τραγουδάμε στο τραπέζι.
Τι κοιτάτε; Δεν έχετε ξαναδεί παιδί να τρώει;
- Πώς τη λένε; - Γιοχάνα.
Δεν ξέρει λέξη αγγλικά.
- Και τι γλώσσα μιλάει; - Κάϊοουα.
Καλωσήρθες. Είμαι φίλη.
Είσαι η Γιοχάνα;
Σικέϊντα με λένε. Δεν ξέρω καμιά Τσο-Χάνα.
Τι είπε;
Ότι τη φωνάζεις με λάθος όνομα.
Τη λένε Σικέϊντα.
Τώρα τη λένε Γιοχάνα.
Γιοχάνα Λίονμπεργκερ.
Αυτός ο άνθρωπος θα σε πάει σπίτι.
Δεν έχω σπίτι.
Το έκαψαν οι στρατιώτες όταν με άρπαξαν.
Πού είναι η οικογένειά σου;
Είναι όλοι νεκροί.
Λέει ότι δεν έχει σπίτι.
Ούτε οικογένεια.
Βλέπεις τα μαλλιά της; Τα κόβουν όταν πενθούν.
Αυτό το παιδί έχει ορφανέψει δυο φορές.
Πες της ότι θα την πάω στους συγγενείς της.
Στη θεία και στον θείο της στο Κάστροβιλ.
Κιντ, δεν έχει ιδέα τι σημαίνει αυτό.
Είναι οι μοναδικοί που θα τη δεχτούν.
Δεν έχει που αλλού να πάει. Κανείς δεν τη θέλει.
Θα σε πάει σ' ένα άλλο σπίτι.
Λένε ότι οι δρόμοι για το Κάστροβιλ είναι χάλια.
Ναι, το ξέρω.
Ο κ. Γκάνετ πήγαινε από 'κει.
Πριν φύγει για την Καλιφόρνια.
Ίσως δεν ήθελε να γυρίσει.
Δεν έχω ιδέα από φροντίδα παιδιών.
Ποτέ δε χρειάστηκε να το κάνω ούτε είχα την υπομονή.
Είναι ακόμα ζωντανή, όμως. Δεν είναι λίγο αυτό.
Δεν είσαι κουρασμένος;
Ο ύπνος τη νύχτα δεν είναι όπως παλιά.
Ναι.
Η παρέα που σου κρατάνε οι ιστορίες δεν είναι αρκετή.
Τι θα κάνεις μόλις την παραδώσεις;
Θα συνεχίσω νότια.
Θα πιάσω δουλειά σ' ένα πλοίο απ' το Γκάλβεστον.
Να πάω να δω τα μακρινά μέρη...
για τα οποία διαβάζω στον κόσμο κάθε βράδυ.
Πόσος καιρός πέρασε;
Κοντά 5 χρόνια.
Το Κάστροβιλ είναι στο δρόμο για το Σαν Αντόνιο.
Ναι.
Καιρός δεν είναι να γυρίσεις πίσω;
Να επανορθώσεις μ' εκείνη;
Έτσι όπως σε βλέπω τώρα...
νομίζω ότι δεν έχεις άλλη επιλογή.
Καλησπέρα. Είμαι ο Λοχαγός Τζέφερσον Κάϊλ Κιντ...
και είναι τιμή μου που βρίσκομαι ξανά στο δραστήριο Ντάλλας.
Μια πολυάσχολη πόλη με πολυάσχολους κατοίκους.
Ας ξεκινήσουμε, λοιπόν.
Χθες που ήρθα, πήρα τις τελευταίες εφημερίδες...
και έψαξα για ενδιαφέροντα άρθρα...
που θα μας κάνουν να ξεχαστούμε απ' τα προβλήματά μας.
Η Times λέει στη σελίδα 3...
Να σου πω λίγο, Λοχαγέ;
Με λένε Αλμέϊ κι από 'δω οι συνεργάτες μου.
Κύριε Αλμέϊ. Κύριοι.
Απολαυστική ανάγνωση, Λοχαγέ. Ξεχνάμε τις σκοτούρες μας.
Ευχαριστώ.
Πού υπηρέτησες, Λοχαγέ;
Τρίτο Σύνταγμα Πεζικού Τέξας. Εσύ;
Πρώτο Σύνταγμα Πεζικού, Βόρεια Βιρτζίνια.
Δε βοήθησε και πολύ να πολεμάνε φτωχοί σε πόλεμο πλουσίων.
Ξεμείναμε στο βούρκο.
Πολεμήσαμε, αλλά δεν κερδίσαμε τίποτα.
Είναι αργά, κ. Αλμέϊ. Που θες να καταλήξεις;
Ότι κι εμείς πρέπει να ζήσουμε.
Έχω να σου κάνω μια μικρή πρόταση.
Μιας και βλέπω ότι ταξιδεύεις μόνος.
Το κοριτσάκι.
- Τι θες; - Πόσο την πουλάς;
Το παιδί δεν είναι για πούλημα.
Λένε ότι είναι αυτή που έπιασαν στο Γουίτσιτα Φολς.
Είσαι καλά πληροφορημένος, κ. Αλμέϊ.
Τα καλά νέα ταξιδεύουν γρήγορα.
Τι λες για 50 δολάρια;
Εκατό, τότε.
Να ξέρεις ότι θα τα βγάλει με το παραπάνω.
Μ' αυτό το ωραίο δερματάκι της.
Θα πέρασες καλά στην έρημο, τυχερέ.
- Απόβρασμα! - Μπορούμε απλά να την πάρουμε.
- Τι γίνεται εδώ; - Δόξα τω Θεώ.
Είμαστε ντόπιοι έμποροι και ενδιαφερόμαστε για το καλό...
αυτού παιδιού που είναι μ' ένα ξένο.
Ανέλαβα να επιστρέψω αυτό το παιδί στην οικογένειά του.
Ορίστε τα χαρτιά μου.
Λοχαγέ.
Πάρε το παιδί και φύγε.
- Πάμε. - Προχωράτε.
Θα τα ξαναπούμε, Λοχαγέ. Ακούς;
Θα λογαριαστούμε μόλις ξεμπερδέψω μ' αυτούς εδώ.
- Όνομα. - Τ.Γ. Αλμέϊ.
- Διεύθυνση. - Οδός Πολκ 12, Ντάλλας, Τέξας.
Υπόγραψε.
Λοχαγέ!
Κατέβα.
Σου είπα ότι θα λογαριαστούμε.
- Φύγε. - Δε στο είπα;
Προχωράτε!
Πιο ψηλά. Πάμε!
Καλά τα καταφέρνεις για την ηλικία σου, Λοχαγέ!
Δεν τα βαρέθηκες όλα αυτά, όμως;
- Βοήθησέ με. - Αρκετά δεν παλέψαμε όλοι;
Κρίμα να καταλήξουμε έτσι...
ενώ μπορείς να έρθεις μαζί μας. Σ' αυτό τον κόσμο...
οι πλούσιοι παίρνουν τα πολλά και οι υπόλοιποι τα ψίχουλα.
Γαμώτο!
Φύγε. Πάρε τα άλογα και φύγε.
Θα τους πυροβολήσω. Εσύ φύγε.
- Λοχαγέ. - Αυτό είναι άχρηστο.
Βλέπεις; Είναι για πουλιά. Κατάλαβες;
Δε σκέφτεσαι σωστά, Λοχαγέ!
Δεν αξίζει να σκοτωθεί για χάρη σου!
Φύγε.
Φύγε όσο προλαβαίνεις.
Λοιπόν, τι λες, Λοχαγέ; Μίλα.
Κύριε Αλμέϊ!
Βρίσκομαι σε δύσκολη θέση!
Πως ακριβώς θα το διευθετήσουμε;
Ίσο μερίδιο στον καθένα και κάτι παραπάνω για μένα.
Μιας και ξέκανες έναν δικό μου εκεί πέρα.
Δίκαιο μου ακούγεται.
- Τι θες να κάνω; - Δώσε μου το κορίτσι.
Όχι, Γιοχάνα!
- Δε θέλουν λεφτά. Εσένα θέλουν! - Λοχαγέ.
Τι κάνεις, Λοχαγέ; Θα μας γαργαλήσεις μέχρι θανάτου;
Δε συμφωνήσαμε ακόμα!
Μάλλον, έμεινες από σφαίρες και έχεις μόνο σκάγια για πουλιά.
Καλά τα λέω;
Εντάξει, Αλμέϊ. Είμαστε σύμφωνοι.
Εντάξει.
Θ' αφήσω το όπλο μου πάνω στον βράχο.
Κάνε κι εσύ το ίδιο.
Ορίστε το όπλο μου.
- Να δω το δικό σου. - Το αφήνω κάτω.
Ορίστε και το δικό μου.
Δώσε μου.
- Κάνουμε μπουμ; - Ναι.
Ο Κλέι θα φανερωθεί.
Κάνε κι εσύ το ίδιο.
Καλή ιδέα!
Σκύψε.
Γαμώ!
Τα χάλασες όλα, Λοχαγέ.
- Ξαναγίναμε αντίπαλοι. - Έτσι φαίνεται.
Εντάξει, Λοχαγέ.
Έρχομαι να σε βρω.
Έλα.
Ο Λοχαγός έκανε κάτι θαυμαστό
Τρια χέρια
Τρεις εχθροί νεκροί
Η αστραπή του μας έφερε τη νίκη
Βλέπεις αυτό το πουλί;
Πουλί.
Ναι.
Πολύ ωραία.
"Γκούτο".
- "Γκούτο"; - Γκούτο.
Έτσι λένε το πουλί;
Βουβάλι.
Μιας και είσαι έξυπνη, να μια φραγκοσυκιά.
Φρασό...
Φραγκοσυκιά. Και μια βατομουριά εκεί.
Και μια φασκομηλιά.
Φασκομηλιά. Ναι.
Μυρίζει ωραία.
Ωραία.
Τι άλλο θα μου μάθεις στη γλώσσα σου;
"Ντομ".
Τι είναι το "ντομ";
Το έδαφος. Μάλιστα.
Τα σύννεφα;
Ο ουρανός.
Δηλαδή, όλα μαζί ενωμένα;
Είναι κάτι σαν πνεύμα.
Μια πνοή.
Ένας κύκλος.
Για μας είναι μια ευθεία γραμμή.
Γραμμή.
- "Γραμμή." - Ναι.
Ταξιδεύουμε σ' ένα λιβάδι σε ευθεία γραμμή.
Και ψάχνουμε ένα μέρος για να ζήσουμε.
Και μόλις το βρούμε, το οργώνουμε και τα φυτεύουμε όλα σε ευθεία.
- Πολύ καλά. - "Πολύ καλά".
Ναι, πολύ καλά.
Πολύ καλά, θείε.
Μίλησες Γερμανικά.
Γερμανικά.
Θυμάσαι κάτι άλλο;
Τι άλλο θυμάσαι;
Τι; Τι είναι;
Θεέ μου.
Ασ' το. Ξέχνα το.
Και οι δυο αντιμετωπίζουμε τους δαίμονές μας σ' αυτό το ταξίδι.
- Καλημέρα σας, κύριοι. - Ο δρόμος είναι κλειστός.
Κανείς δε μπαίνει στην κομητεία Εράθ.
Το λέει ο νόμος;
Το λέει τώρα.
Δεν κουβαλάω κάτι αξίας.
Πώς λέγεστε, κύριε;
Λοχαγός Τζέφερσον Κάϊλ Κιντ.
Και ο λόγος που ταξιδεύεις, Λοχαγέ;
Οι ειδήσεις. Διαβάζω τις ειδήσεις.
Σε όποιον έχει 10 σεντς και το χρόνο ν' ακούσει.
Βρε, βρε.
Βλέπω τρύπες από σφαίρες εδώ.
Αγόρασα φτηνά το κάρο.
Είχε τρύπες από πριν.
Και οι εφημερίδες σου έχουν τρύπες, κύριος.
Δε γράφουν τίποτα για την κομητεία Εράθ.
- Και γίνονται πολλά, έτσι παιδιά; - Ναι.
- Δε βλέπω να τα γράφουν, όμως. - Είχαμε πολλή δουλειά.
Κανονίσαμε κάτι Μεξικανούς και κάτι Ινδιάνους. Τους διώξαμε.
Ο κ. Φάρλεϊ ξέκανε πολλούς Ινδιάνους.
Τους πήρε και το σκαλπ.
Δημιουργούμε έναν νέο κόσμο στην κομητεία Εράθ.
Αλλά δεν το γράφουν πουθενά.
Αυτά τα νέα δε μαθεύτηκαν.
Ας το φροντίσουμε αυτό. Γιατί δε διαβάζεις λίγο και σε μας;
Τι λες, άνθρωπε των ειδήσεων;
Άντε, πάμε.
Ξεπλύνετε το αίμα.
Μη χαζεύετε. Δουλεύετε.
Όταν τελειώσει από 'δω, φέρτε τον στην πόλη.
Όλα τα βουβάλια πεθαίνουν
Και πρέπει να διαλέξουμε
Ν' αντισταθούμε ή να πεθάνουμε
- Με τι ασχολείται ο κ. Φάρλεϊ; - Δε θες να ξέρεις.
- Πώς σε λένε; - Τζον Κάλεϊ.
Είναι συγγενής σου ο κ. Φάρλεϊ, Τζον;
Όχι, δεν είναι.
Δεν έχω συγγενείς τώρα που πέθανε ο Τόμι.
Αλλά δουλεύω για τον κ. Φάρλεϊ.
Τι έπαθε ο Τόμι;
Τον σκότωσε ο κ. Φάρλεϊ.
Επειδή φώναζε και ρωτούσε πολλά.
Οτιδήποτε είχε στο μυαλό του, το έλεγε.
Είχε μεγάλο στόμα.
Πες του να διαβάσει αυτό.
Λοχαγέ.
Ο κ. Φάρλεϊ είπε να διαβάσεις αυτό.
"Ο ΒΑΣΙΛΙΑΣ ΤΩΝ ΒΟΥΒΑΛΙΩΝ"
Δέκα σεντς.
Καλησπέρα, κυρίες και κύριοι. Είμαι...
Είμαι ο Λοχαγός Τζέφερσον Κάϊλ Κιντ!
Ο κ. Φάρλεϊ μου ζήτησε να 'ρθω απόψε εδώ...
να σας διαβάσω τις ειδήσεις.
Είχε την καλοσύνη να μου δώσει και ένα φύλλο της δικής του εφημερίδας.
Φαίνεται ότι ο κ. Φάρλεϊ είναι πολυάσχολος άνθρωπος.
Είναι συντάκτης, εκδότης, επιχειρηματίας και νομοθέτης.
Και όλοι εσείς δουλεύετε γι' αυτόν.
- Ακριβώς. - Τίποτα απ' αυτά δεν είναι είδηση, όμως.
Για να δω, λοιπόν, μήπως σας δελεάσω με κάτι άλλο.
Η Harper έχει ένα άρθρο...
για τη μοναχική, μικρή πόλη Κιλ Ραν της Πενσυλβάνια.
- Έχω κακό προαίσθημα. - Περίμενε λίγο.
Το Κιλ Ραν δεν είναι πολύ γνωστό.
Και είμαι βέβαιος ότι κανείς σας δεν το ξέρει.
Γιατί να το ξέρετε άλλωστε, αφού είναι στο Βορρά.
Το Κιλ Ραν είναι μια απ' τις χιλιάδες μικρές πόλεις της χώρας...
που γεννήθηκε απ' τη δουλειά πολλών αλλά τη χαίρονται λίγοι.
Το Κιλ Ραν δεν είναι σαν το Ντουράντ.
Δεν παράγει βουβάλια αλλά κάρβουνο.
Και όπως κι εσείς κάθε πρωί...
οι κάτοικοί του σηκώνονται νωρίς για να καταχωνιαστούν...
στα μεγάλα, σκοτεινά ανθρακωρυχεία.
"Το πρωινό της 11ης Φεβρουαρίου..."
"37 ανθρακωρύχοι πήγαν να πιάσουν την πρώτη τους βάρδια."
"Αλλά πριν περάσει μια ώρα, η κακοτυχία χτύπησε..."
"και το ανθρακωρυχείο έπιασε φωτιά."
Οι πρώτοι 12 πέθαναν ακαριαία.
Άλλοι 7 μετά από λίγο.
Δεν ήρθα όμως να σας πω την ιστορία αυτών των άτυχων ανθρώπων...
ή του ιδιοκτήτη του ορυχείου...
που παραμέλησε τόσο την ασφάλειά τους.
Καθισμένος στο εντυπωσιακό του σπίτι...
μετρώντας τα λεφτά που έβγαζε απ' τον ιδρώτα τους.
Ήρθα να σας πω για τους 11 ανθρώπους που έζησαν.
Που γλύτωσαν απ' τη φωτιά.
Τους 11 ανθρώπους που αντιστάθηκαν στο θανάσιμο πεπρωμένο τους.
Σου είπα να διαβάσεις την τοπική εφημερίδα, Λοχαγέ.
Σκέφτηκα ότι ίσως θέλουν ν' ακούσουν ειδήσεις και από άλλα μέρη.
Μόνο γι' απόψε, κ. Φάρλεϊ.
Καλύτερα να διαβάσεις απ' την εφημερίδα, Λοχαγέ.
Πράγματα που αυτοί οι άνθρωποι περιμένουν ν' ακούσουν.
- Εγώ λέω να ψηφίσουμε. - Δε νομίζω.
Να διαβάσω την εφημερίδα του κ. Φάρλεϊ...
ή να συνεχίσω την ιστορία για τους ανθρακωρύχους του Κιλ Ραν;
- Ιστορία! - Ψηφίζω το δεύτερο!
Εντάξει, λοιπόν.
Εκείνη τη μέρα, οι 11 αυτοί άνθρωποι αντιμετώπισαν έναν θανάσιμο εχθρό.
Καν' τον να σκάσει.
Που ήθελε να καταστρέψει ό,τι αγαπούσαν και ό,τι είχαν φτιάξει.
Η παράσταση τελείωσε.
Αυτοί οι άνθρωποι, όμως αρνήθηκαν να ηττηθούν.
- Έμειναν ενωμένοι και πάλεψαν μαζί. - Πάρε δρόμο!
Αντιστάθηκαν! Ενάντια στις πιθανότητες!
Για μια καλύτερη ζωή και για ελευθερία!
- Γιοχάνα! - Λοχαγέ!
Άλογα.
Έπρεπε απλώς να διαβάσεις, Λοχαγέ.
Άφησα τον κόσμο να διαλέξει, κ. Φάρλεϊ.
Διάβασε τώρα.
Δεν έχεις ιδέα τι αντιμετωπίζουμε εδώ πέρα.
Μεξικανούς, μαύρους, Ινδιάνους.
Λίγο λάσκα να τους αφήσεις...
θα σε σφάξουν την ώρα που κατουράς.
Ο πόλεμος τελείωσε, κ. Φάρλεϊ.
Οι τσακωμοί πρέπει να σταματήσουν κάποια στιγμή.
Θα σταματήσουν.
Όταν απομείνουμε μόνο εμείς.
Όρθιος!
Είσαι έτοιμος να διαβάσεις, Λοχαγέ;
Όχι.
Όχι!
Μ' αρέσουν οι ιστορίες σου.
Πρώτη φορά ακούω ότι είναι δουλειά να διαβάζεις ειδήσεις.
Δεν είναι ασχολία για πλούσιους, όπως βλέπεις.
Πώς ξεκίνησες να την κάνεις;
Ήμουν τυπογράφος.
Είχα τυπογραφείο στο Σαν Αντόνιο.
Τύπωνα εφημερίδες.
Μετά ξέσπασε ο πόλεμος.
Όταν τελείωσε, όλα είχαν καταστραφεί.
Έχασα τα πάντα.
Έπρεπε να ξεκινήσω μια νέα ζωή εδώ.
Δε μπορούσα πια να τυπώνω εφημε- ρίδες, αλλά μπορούσα να τις διαβάζω.
Κι αυτό κάνω από πόλη σε πόλη.
Έχεις οικογένεια;
Μια γυναίκα στο Σαν Αντόνιο.
Σοβαρά;
Νερό;
Εδώ χωριζόμαστε, Τζον Κάλεϊ.
Εντάξει.
Μπορώ να 'ρθω μαζί σας.
Άκουσα για το Χιλ Κάντρι.
Είναι περιοχή των Κάϊοουα.
Αν σε βρουν, θα σε σκοτώσουν.
Το τρένο είναι από 'κει, Τζον.
Πήγαινε να κάνεις κάτι για σένα.
Τουλάχιστον, πάρε αυτό το όπλο.
Εγώ θα βρω εύκολα άλλο.
Παρ' το για χάρη της.
Λοχαγέ...
Εκείνοι στο ορυχείο, στ' αλήθεια νίκησαν τη φωτιά και γύρισαν σπίτι;
Ναι, τη νίκησαν.
Ορίστε.
Αν είναι δυνατόν.
Πραγματικά απίστευτο.
- Καλή τύχη, Τζον. - Ευχαριστώ.
Καλή τύχη.
Θα μου μάθεις το τραγούδι που λες συνέχεια;
Αυτό που λέει...
Ξέρουν ότι είμαστε εδώ.
Πρέπει να μείνουμε στον κεντρικό δρόμο! Στον κεντρικό δρόμο!
Από 'δω.
Πάμε.
Δε χρειάζεται να το κάνεις αυτό.
Δεν είναι πια εδώ.
Η Σουχάνα θα πάει.
Μαμά, μπαμπάς, πάνε;
Ναι. Είναι νεκροί.
Θέλω να σε πάρω μακριά απ' τον πόνο και τους σκοτωμούς.
Να ξεφύγεις.
Δεν είναι καλό να ξαναγυρίσεις.
Πρέπει να το ξεχάσεις.
Να προχωρήσεις.
- "Μπροστά". - Ναι.
Συνέχισε έτσι.
Και μην κοιτάς πίσω.
Όχι.
Για να προχωρήσεις μπροστά...
πρέπει πρώτα να θυμηθείς.
Κρατήσου!
Πάρε τα χαλινάρια!
Πήδα, Γιοχάνα!
Φτάνει.
Νερό.
Άλογα.
Γιοχάνα!
Πού είσαι;
Γιοχάνα!
Δόξα τω Θεώ. Γιοχάνα!
Ψάχνω τους Λίονμπεργκερ που μένουν εδώ.
Ευθεία.
Θα διαβάσουμε ιστορία; Δέκα σεντς;
Όχι, δεν έχει ιστορία εδώ.
Όχι δέκα σεντς;
Όχι.
Πάμε εκεί;
Ναι.
Ναι, εκεί πάμε.
Όχι, Λοχαγέ.
Πάμε πάρουμε δέκα σεντς. Πάμε!
Πάμε. Όχι.
Εδώ είναι η θέση σου, Γιοχάνα.
Εδώ είναι τώρα το σπίτι σου.
Καλημέρα. Θέλω την οικογένεια Λίονμπεργκερ.
Ναι;
Αυτή είναι η Γιοχάνα Λίονμπεργκερ.
Η Άννα.
Η αδερφή μου πάντα έκανε του κεφαλιού της.
Της είπαμε να μείνει στο Κάστροβιλ.
Αλλά αυτή και ο άντρας της ο Γουλφ ήθελαν να πάνε στην κοιλάδα...
που η γη είναι φτηνή.
Ο Γουλφ δε μας άκουσε.
Νομίζει ότι είναι Ινδιάνα τώρα;
Κάτι ενδιάμεσο.
Χρειάζεται χρόνο να προσαρμοστεί.
Πρέπει να δουλέψει.
Πρέπει να μάθει...
- Τους σωστούς τρόπους. - Φυσικά.
Όταν βρήκαμε την αδερφή μου στο δωμάτιό της, την είχαν σφάξει.
Τη μικρή αδερφή της, της είχαν σπάσει το κεφάλι.
Καλύτερα να τα ξεχάσει όλα αυτά.
Πρέπει ν' αποκτήσει νέες αναμνήσεις.
Ποιος ξέρει τι της έχουν μάθει.
Αλλά πρέπει να τη δούμε σαν ευλογία.
Και χρειαζόμαστε βοήθεια στη δουλειά.
Θες λεφτά...
και την έφερες εδώ;
Όχι, δε θέλω τα λεφτά σας.
Αγοράστε της βιβλία.
- Βιβλία; - Για να διαβάζει.
Της αρέσουν οι ιστορίες.
Τι είναι αυτό;
Βιβλία. Ιστορίες.
Δεν έχουμε χρόνο για τέτοια.
- Πρέπει να φύγω. - Θες λίγο φαγητό για το ταξίδι;
Όχι, ευχαριστώ.
Φεύγει, μικρή μου.
Αχάριστη. Αυτός σ' έφερε σπίτι.
Δεν πειράζει.
Ίσως δεν καταλαβαίνει τι συμβαίνει.
"Συμφωνήθηκε ρητά."
Δεν ξέρω αν είναι ακριβές αυτό.
Πρέπει να ενημερώσουμε τον κ. Γιανγκ για την επανασύνταξη του συμβολαίου.
- Γεια σου, Γουίλι. - Τζέφρι.
Θεέ μου.
Κύριοι, από 'δω...
ο καλός μου φίλος Λοχαγός Τζέφρι Κιντ.
- Χαίρομαι που σας γνωρίζω, κύριε. - Κύριοι.
Πέρασε.
Είναι θαμμένη στην εκκλησία.
Στον κήπο.
Ήταν χολέρα.
Δε θα μπορούσες να κάνεις τίποτα.
Έτσι είπε ο γιατρός.
Τα 4 χρόνια απουσίας μου στον πόλεμο τη σκότωσαν, Γουίλι.
4 χρόνια σκοτωμών και αίματος.
Λαχταρούσα να γυρίσω σπίτι κάθε μέρα.
Να τη δω και να τη νιώσω.
Να μιλήσουμε, να γελάσουμε, να ονειρευτούμε.
Και να κάνουμε οικογένεια.
Αντί αυτού, πήρα ένα γράμμα...
που έλεγε ότι πέθανε και τη θάψανε ήδη.
Και τότε κατάλαβα.
Η κατάρα του Θεού πάνω μου την πήρε.
Η αρρώστια τη σκότωσε, Τζεφ. Η αρρώστια.
Δεν ήταν η αρρώστια.
Ήταν η θεία δίκη...
για όσα είδα...
και όσα έκανα.
Σε ξέρω 50 χρόνια.
Από τότε που ήμασταν παιδιά.
Δε ζητήσαμε ποτέ κάτι τέτοιο.
Αλλά έτυχε σε μας να δώσουμε τη μάχη.
Εμείς ζήσαμε.
Εκείνη πέθανε.
Δεν είναι θεία δίκη.
Είναι κάτι που έπρεπε ν' αντιμετωπίσουμε.
Και να κουβαλάμε το βάρος για την υπόλοιπη ζωή μας.
Μαρία Λουίζα Μπέτανκορτ Κιντ 1832 - 1865
Αναγκαστήκαμε να τη δέσουμε.
Συνέχεια το σκάει.
Παιδί είναι.
Δε γίνεται δουλειά.
Λάθος μου.
Δεν είναι η θέση της εδώ.
Κάναμε ό,τι μπορούσαμε.
Συγγνώμη.
Η θέση σου είναι μαζί μου.
Γιοχάνα.
Η θέση σου είναι μαζί μου.
Λοχαγός και Γιοχάνα φύγουν;
Ναι.
Αν το θες κι εσύ.
Λοχαγός και Γιοχάνα φύγουν.
Κυρίες και κύριοι, η τελευταία είδηση για σήμερα.
"Νεκρός άντρας αναστήθηκε απ' τον τάφο."
"Πριν 3 μέρες, στο Μπάτον Ρουζ της Λουϊζιάνα..."
"ο κ. Άλφρεντ Μπλάκστοουν, 47 ετών έπεσε σε λήθαργο."
"Η γυναίκα του κάλεσε γιατρό αλλά δε βρήκε σφυγμό..."
"και απεφάνθη ότι ο κ. Μπλάκστοουν δυστυχώς ήταν νεκρός."
"Ετάφη πολύ συνοπτικά στον περίβολο της τοπικής εκκλησίας..."
"όπου σύμφωνα με τη Θεία Πρόνοια...
"ένας γάμος θα ελάμβανε χώρα την επόμενη μέρα."
"Κοντά στην πόρτα της εκκλησίας, όμως, η νύφη σταμάτησε απότομα."
"Άκουσε έναν ανεξήγητο θόρυβο απ' το νεκροταφείο."
"Ένα απεγνωσμένο, ξεκάθαρο χτύπημα ζωής."
"Σε πανικόβλητη κατάσταση..."
"έτρεξε σ' έναν κοντινό τάφο με το όνομα "Άλφρεντ Μπλάκστοουν."
"Και σε λίγη ώρα, όλοι οι καλεσμένοι του γάμου έσκαβαν."
"Τελικά, ο κακομοίρης ο Άλφρεντ Μπλάκστοουν βγήκε απ' τον τάφο..."
"ολοζώντανος".
"Και μέσα από την αγκαλιά της γυναίκας του..."
"ο Άλφρεντ γυρίζει και λέει στον γαμπρό επί λέξη:"
"Φίλε, όταν μπεις στην εκκλησία..."
"και σου πει τη φράση 'Μέχρι να μας χωρίσει ο θάνατος'"...
"μην πιστέψεις λέξη!"
Είμαι ο Λοχαγός Τζέφερσον Κάιλ Κιντ.
Κι από 'δω η δεσποινίς Γιοχάνα Κιντ.
Κι αυτά ήταν τα νέα που είχαμε για σας. Ευχαριστούμε και καληνύχτα.
Για το www.vipsubs.gr.
Μετάφραση, επιμέλεια: g_poli
www.subs4free.info